b'\n_START_ARTICLE_\nCres (mesto)\n_START_SECTION_\nZgodovina\n_START_PARAGRAPH_\nKraj na katerem danes stoji mesto,in ki se je rimskem obdobju imenoval " res publica Crepsa ", je bil poseljen \xc5\xbee v prazgodovini. Na gri\xc4\x8du sv. Bartula je arheolo\xc5\xa1ko najdi\xc5\xa1\xc4\x8de iz prazgodovine. Na lokaciji Forne\xc5\xa1ki so izkopali ostanke  bazilike iz 6. stoletja. V srednjem veku se naselje dana\xc5\xa1njega Cresa formira znotraj obzidja na vzhodni strani zaliva. Mesto dobi 1332 statut, a od 1459 je v Cresu sede\xc5\xbe bene\xc5\xa1ke uprave za otoka Cres in Lo\xc5\xa1inj. ki je bil do tedaj v Osorju. V 16. stol. je bilo zgrajeno novo, deloma do danes ohranjeno obzidje. Na obali okoli pristani\xc5\xa1\xc4\x8da  so bile zgrajene javne zgradbe in patricijske pala\xc4\x8de. Iz tega obdobja so pomembna mestna vrata s stolpom in uro. Skozi ta vrata se pride do trga z gotsko-renesan\xc4\x8dno cerkvijo iz 15. stol. in samostojno stoje\xc4\x8dim zvonikom iz 16. stol._NEWLINE_Ob obali stoji gotska cerkev sv. Marije Magdalene iz leta 1402 in fran\xc4\x8di\xc5\xa1kanski samostan iz 14. stol., malo naprej pa \xc5\xa1e benediktanski samostan iz 15. stoletja.\n_START_SECTION_\nPodnebje\n_START_PARAGRAPH_\nMesto Cres ima ugodno podnebje. Letno pade okoli 950 - 1050 mm padavin. Povpre\xc4\x8dna januarska temperatura je 5,5\xc2\xbaC. Povpre\xc4\x8dna julijska pa 23,7\xc2\xbaC. Mesto je naravno za\xc5\xa1\xc4\x8diteno pred vplivi burje.'